**Hogyan készüljünk a szolgálatra?**

Isten jelenlétében megpihenni

   Isten fénye felemel, betölt minket gyümölcseivel, karizmáival. Szeretettel felel a mi szeretetünkre. Úgy könnyebb mások felé szolgálni, ha látjuk, Isten mennyire szereti azt az embert, akit éppen látogatsz.
Isten szeretetét átadva, az Ő szeretetével szeressük  azt, aki épp előttünk van.
Úgy lehet sok embert szeretni, (mivel egy nap nem csak egy emberhez megyünk,) ha mindig csak arra az emberre fókuszálunk, akit éppen látogatunk.

   A szolgálatban a legfontosabb a SZERETET ÁTADÁSA. Úgy szolgáljunk, hogy tudjuk, mi az identitásunk.
Jézusnak tesszük, Vele tesszük, s majd egyszer Előtte fogunk állni.

  Jézus (a Királyok Királya) lehajolt, megmosta a tanítványok lábát.
Melyik az a munka, vagy munkakör, amit nem szívesen végeznél? Amire azt mondod: SOHA, amit megalázónak tartasz, szégyellnivalónak? Jézus ezt tette veled.

   Ha identitásunk a szolgálatban lesz, akkor a gyümölcsökből fogjuk magunkat megítélni:

* ha valakivel tudunk Jézusról beszélni, imádkozni, esetleg meggyógyul    >> magaslatokon fogunk járni
* ha nem kapunk visszaigazolást, amit vártunk   >> mélyponton leszünk
* nem köszöni meg a szolgálatunkat, elutasít    >> mélyponton leszünk

   Isten azt akarja, hogy identitásunk Krisztusban legyen. Békénk kell, hogy legyen.
Sok ige van erre, kérjük el Istentől minden nap, hogy szabadságban legyünk!
Írjuk le ezeket magunknak, olvasgassuk! Isten a mi tükrünk, nem az emberek.

   Az emberektől nem hiteles visszajelzés jön, olyan, mint a tükörszoba: kövérít, torzít.
Ha szépeket mondanak rólam, jó, köszi, megérint, de NE ettől függjünk. Nem szabad ebből táplálkozni!
  A személyes kapcsolatot kell megőrizni Istennel(!), mert Tőle kaptunk, kapunk minden erőt, szükségest    >> különben kiégünk, belefáradunk.

   Naponta kérdezd meg Istentől (, mielőtt szolgálni mész): ,,Mit akarsz ma nekem mondani? Mit akarsz ma velem csinálni? Írjuk le!
Ha nem Vele töltekezünk, az Ő szavaival, jelenlétével, szeretetével, nem lesz mit átadni a betegeknek.

   Fontos a Vele való ÁLLANDÓ KAPCSOLAT!

Minculescu Cristina